b"\n_START_ARTICLE_\nAlberto Bodel\xc3\xb3n Alfonso\n_START_SECTION_\nTraject\xc3\xb2ria\n_START_PARAGRAPH_\nEs va formar a les categories inferiors del Deportivo de La Coru\xc3\xb1a, amb les quals va arribar a ser seleccionat pel combinat espanyol sub-16. El 1990 passa del Fabril, filial deportivista, a l'Sporting Atl\xc3\xa9tico, el de l'Sporting de Gij\xc3\xb3n. Bodel\xc3\xb3n no va arribar a jugar en lliga amb el primer equip, per\xc3\xb2 s\xc3\xad en Copa del rei i en alguns amistosos._NEWLINE_Al mercat d'hivern de la temporada 92/93, el club asturi\xc3\xa0 el cedeix a la SD Compostela, de Segona Divisi\xc3\xb3, amb la qual juga 17 partits i marca un gol. Al final de la campanya, es desvincula dels de Gij\xc3\xb3n i fitxa pel Compostela. La temporada 93/94, l'equip puja a Primera, i Bodel\xc3\xb3n contribueix amb 18 partits i un gol._NEWLINE_La 94/95 ser\xc3\xa0 l'\xc3\xbanica del gallec a la m\xc3\xa0xima categoria, amb prou feines present en 76 minuts repartits en dos partits. A partir d'aquest moment, la carrera del coruny\xc3\xa9s seguir\xc3\xa0 per equips de la Segona B: Racing de Ferrol, UD Las Palmas, UDA Gramenet, l'equip portugu\xc3\xa9s de l'Estrela Amadora, Cultural Leonesa, Zamora CF i Atl\xc3\xa9tico Arteixo, fins a la seua retirada el 2001."